钦定古今图书集成/方舆汇编/职方典/第1509卷 > 永昌府山川考 府志
## 钦定古今图书集成/方舆汇编/职方典/第1509卷 > 永昌府山川考 府志

本府。〈保山县附郭。〉

五福山　在宝盖山之北。

象头山　：在仁寿门外。

茶山　：在玛瑙山之后。

状元峰　在城南四十里。孤峰秀出，为府学朝山。旧云：“府学面对状元峰” ，是也。

龙祖山　：在城南八十里。高峰杰出，为东南诸峰之祖，故名。

木鼓山　在凤溪山之右。高七里，袤七里。卧狮山　在法宝山之南五里，以形名。高百丈馀，袤二里，俗名卧狮窝。其下有洞曰“芭蕉” ，广二寻，高称之，入深百五十步。其中石乳灿烂，有如莲、如钟、如伞之异，故又名石花。

官市山　：在芭蕉洞之南。

甘松山　：在城北三十里。

五方山　在城西北五里。高百丈馀，绝顶可以望远，故名。

大富山　：在城西北三十里。

银壶山　在大富山之北，坡上多白石，状若悬壶。

甸头山　在施甸西二十五里。

石栅山　在秀岩之西七里。

茨竹坪山　在永昌旧镇姚所三十馀里，路险仄，接猛波罗界。《通志》误入永平，今正之。

和场山　，在潞江东三十五里。

掌亢山　在和场南六十里。

雷弄山　在和场东五十里。

宝台山　在城东北一百八十里，僧祖复建寺于上。山势高峻，雄峙万峰中，西南名区也。龙王岩　在城北二十五里。山势甚高，一山中断，二山壁立，若斧劈然。

关坡　在东北四十里，崎岖难行。康熙三十四年，总兵周化凤捐俸修砌。自永昌至大理，凡数百馀里，行者便之。

当归坡　，在石栅西北二十五里。其地产当归，故名。

黄土坡　在城北三十里。

倒马坎　在罗岷山，由澜沧江至永之通衢也。两山夹峙，一径陡绝，而崎岖曲折，险峻倍于他处。行者至此，马多困惫，故名。康熙二十五年，总兵偏图捐俸修凿，更为阔之，砌石为级八百馀蹬。总兵周化凤又捐俸修之。虽陡峻如故，而宽舒可行可歇，无倒马之患。

余家湾　在《黄土坡》北五里。

沙河　在九隆、法宝崖间。源发北冲，交椅山及大雪山二水合流，循山而下流于诸葛堰，达下东河，水势盈涸无常。

郎义河　源出龙王泉，流入郎义村，泛于北津，合清水河，南下流于峡口洞为东河。

上江　在城西北八十里，沿江俱彝民所居。按《蜀都赋注》云：“永昌有水，出金如糠，在沙中。” 即此处也。

小罗窑池　在秀岩山下。源出山麓，流经峡口。

洞入于澜沧江

荷花池　在城内东北角下。水由仁寿泉流汇，内有莲池，又有花木亭台，人皆游赏于此。康熙二十三年，总兵偏图修建。

观星井　在通华门内。日中观之，其底见星，因名之。后兵燹，有人投尸于井，遂填久矣。

永平县

羊街山　在罗木山北百里。山半有泉涌出，是为“一碗水。”

天马山　，在县东五十里，以形似名。

双桥河　在县东八十里。源发上西里，泛于黄连堡东二里许，汇诸涧水入于胜备江。

九渡河　在县东北五十里。源发胜备江，沿山绕流，上跨九桥。

桃源河　在县西四里。源发和丘山，东流入银龙江。

曲洞河　在县西南十里。源发和丘山阴，入银龙江。其南有温塘，水煖而清，四时可浴，有亭台。木里场河　在县北三里，源发大卓盘山，流至通津桥，达于银龙江。

萨右龙潭　有三，其一广二十亩有奇，其二各十亩馀。水极澄清，人迹罕至。或偶至其处，骤雨即至，水流为河，过马街子入银龙江。

腾越州

秀峰山　在城内学前。峰小而秀，上有文星阁，一州之风脉系焉。旧《志》云：“凡有修葺，则必有登科第者。”

赤土山　，在州前三十里。

飞凤山　在州北七里，以形似，故名。

团山　在州南八里。溪水绕之，林木苍然，其形似龟。

云峰山　，峻峭如直笔插天，上有玉皇阁，腾越目为“第一灵山。”

水尾山　：在马峰山南一里。

罗左冲山　：在州南二十里。

赤土山　：在城东四十里。

长洞山　：在赤土山之西。

大洞山　：在城东南十二里。

清水朗山　在州南二十里。

矣散山　，去州二十五里。

天马山　在州东一百四十里，以形似名。马鞍山　，在州西十五里，以形似名。

罗矣坪山　：在州西南三十里。

附丘山　，在州西三十里。

猛蚌山　：在州西一百里。

尖山　有二，一在州西一百二十里，上峭下广。一在乌索者，甚奇秀。

集鹰山　在州西二十五里。先时林木繁茂，鹰多集于此，故名。

灰窑山　在州北五十里。

瓦甸山　：在州北百里。

雅鸟山　：在州治西百里。

橄榄坡　在州东六十里，地产橄榄。

黄土坡　在州东十里

赤石崖

白石崖　俱在城北百里外。

分水岭　：在高仑山顶。东西分流，永腾之界。大车湖　湖阔数亩，有秀峰耸翠，周匝环以湖水，上下掩映，真琼浪中一点青也。

马邑河　：在城东北十五里。

筒车河　：在城北五里。

饮马水河　：在城东半里。

马常河　：在城北十里。

瓦甸河　：源出界头马鹿塘，经混沌河与曲石江合流龙川江。

固东河　在瓦甸下流

合泽河　在镇彝关外四十里。

《球珠山泉　》有二穴，上穴周三尺，下穴周一尺，上穴流经，下穴俱注于伽河池。

温泉　腾地最多，惟大洞村为最。硫黄塘水如沸汤，有硫黄可以禊病。他如蚂蚁窝、缅箐、猛蚌、癸甸、阿幸、板山、猛连、清水河、江荁曩、采蒲窝、丙洒、猛弄、清水朗等处俱有。

香泉　在城东北隅五显庙前。

玉泉　在玉泉寺下。源从平地石罅涌出，味极清冽。相传病热者饮之可愈。